كيف تحدد منافسيك؟ معايير التنافس وكيفية قياسه بدقة🐪✍️
كثير من الناس عندهم أفكار مشاريع، سواء كان عندهم رأس مال جاهز أو مجرد فكرة يبغون يحولونها لواقع. لكن السؤال الأهم: هل أنت عارف حجمك في السوق؟ هل تعرف من هم منافسيك الحقيقيين؟
بعض رواد الأعمال عندهم طموح عالي (وهذا شيء ممتاز)، لكن المشكلة تبدأ لما يكون الطموح غير واقعي. لما تبدأ مشروع صغير وتعتقد أنك بتنافس علامة تجارية عالمية مثل “ماكدونالدز” أو “ستاربكس”، هنا لازم توقف لحظة وتسأل نفسك: هل عندي إمكانياتهم؟ هل عندي انتشارهم؟ هل عندي خبرتهم في السوق؟
كيف تحدد منافسيك؟
عشان تقدر تحدد منافسينك بشكل صحيح، لازم تتبع معايير واضحة للتنافس، وأهمها:
1.حجم السوق اللي تلعب فيه: هل أنت تستهدف حي معين؟ مدينة؟ أو حتى سوق عالمي؟
2.نوع المشروع: هل مشروعك تقليدي (مثل بوفيه أو بقالة)؟ أو مشروع تقني فيه ابتكار؟
3.رأس المال والإمكانيات: كم رأس المال المتوفر عندك مقارنة بالمنافسين؟ هل تقدر تنافس في الأسعار، الجودة، والخدمات؟
4.القوة التسويقية: هل عندك القدرة على بناء علامة تجارية قوية؟ كيف بتوصل لعملائك؟
5.الموقع الجغرافي: أحيانًا موقعك يلعب دور كبير في تحديد منافسيك، لأن المنافسة تختلف من حي إلى حي ومن مدينة إلى مدينة.
كيف تقيس التنافس بدقة؟

بعد ما تحدد معايير المنافسة، لازم تعرف كيف تقيسها بطريقة منطقية:
•قارن نفسك بمنافسين في نفس المستوى، لا تقارن مطعمك الصغير بسلسلة مطاعم عالمية، قارن نفسك بمطاعم بنفس الحجم والإمكانيات.
•راقب السوق وتعلم من منافسينك، شوف كيف يسوقون لأنفسهم، كيف يجذبون العملاء، وما هي نقاط ضعفهم اللي تقدر تستغلها.
•قيم نفسك بصدق، اسأل نفسك: هل أنا قادر أقدم شيء مختلف وجذاب للسوق؟ إذا نعم، كيف؟

الواقعية في التنافس = النجاح

أكبر خطأ ممكن تقع فيه هو خداع نفسك، لأنك لو بنيت مشروعك على أحلام غير واقعية، راح تواجه صدمات كثيرة. النجاح في التجارة يحتاج وقت، صبر، وتخطيط ذكي. لازم تبدأ بالواقعية، تدرس منافسيك، وتعرف حجمك الحقيقي في السوق.

سؤال للنقاش:

هل تشوف أن الناس تبالغ أحيانًا في تقييم منافسيهم وتقييم قدراتهم مع المنافسين وهل قياسهم وتحديدهم للمنافسين صحيح ؟ وهل عندك تجربة شخصية في هذا الموضوع؟🐪